kardosdrur/scandi-wiki huggingface dataset:
Jens Villemoes

Jens Villemoes (28. september 1880 i Ulfborg – 25. juli 1956 i Hellerup) var en dansk politiker, minister og erhvervsmand.

Han var født i Ulfborg. Efter eksamen kom han i handelslære i Ringkøbing og Lemvig og arbejdede derefter ved handel i Tyskland og England. Han grundlagde i 1907 sit eget firma i Esbjerg. Herefter oprettede han i 1910 et dampskibsrederi, i 1920 en kulforretning og 1920-1928 tre teglværker og en tømmerhandel.

I 1920-1929 var han medlem af Esbjerg byråd og 1928-1953 medlem af Landstinget. Han blev handelsminister i Regeringen Knud Kristensen 1945-1947, hvilket var et særdeles vanskeligt tidspunkt, da handels- og valutabalancen udviklede sig stærkt negativt. Han måtte derfor forvalte reguleringer, der grundlæggende var i modstrid med hans liberale samfundssyn. I 1947 måtte han se væsentlige opgaver overgå til et nyt forsyningsministerium under Axel Christian Kristensen.

Kilde 

 Kaasted, Tage De danske ministerier 1929-1953, Nyt Nordisk Forlag Arnold Busck, 1977.
 HVEM-HVAD-HVOR 1957, Politikens Forlag, København 1956.

Danske ministre fra Venstre
Handelsministre fra Danmark
Landstingsmedlemmer i 1920'erne
Landstingsmedlemmer i 1930'erne
Landstingsmedlemmer i 1940'erne
Landstingsmedlemmer i 1950'erne
Erhvervsfolk fra Danmark
Skibsredere fra Danmark
Riddere af Dannebrog
Personer i Kraks Blå Bog (afdøde)
Landstingsmedlemmer fra Venstre
Kommunalbestyrelsesmedlemmer fra Venstre
Rama

Rama eller Ram er en af de mest beundrede guder inden for hinduismen. Han er den 7. inkarnation af Vishnu og er den centrale figur i eposset Ramayana.

Han vises altid med en bue og en pil, som viser at han er parat til at nedkæmpe det onde. Han kaldes også for "Shri Rama". For det meste er han afbildet sammen med sin familie, hans kone Sita, broderen Lakshman og hans beundrer Hanuman, som sidder tæt ved Rama's fødder.

Hinduisme
Mette Madsen

Mette Marie Madsen (3. juli 1924 – 12. december 2015) var en dansk politiker, minister og forfatter.

Hun blev født i Pandrup, Jetsmark Sogn, som datter af gårdejer Holger Fruensgaard (1899-1969) og Kathrine f. Jacobsen (født 1901).

Mette Fruensgaard fik realeksamen i 1940 fra Åbybro Realskole. Hun blev i 1942 gift med landsretssagfører Gunnar Otto Madsen (1905-1965), som havde tre børn fra tidligere ægteskab.

Hun var satirisk medarbejder ved Aalborg Amtstidende 1958-1967 og ved Vendsyssel Tidende. Desuden var hun fra 1964 og i mange år frem medarbejder ved Blæksprutten. I 1973 udgav hun digtsamlingen Hen på eftermiddagen og i 1982 Sommerens veje. I 1997 udkom erindringsbogen Husk nu at neje.

I 1971-1987 var hun valgt til Folketinget for Nordjyllands amtskreds. I 1984 blev hun kirkeminister i Regeringen Poul Schlüter I.

Hun blev kommandør af Dannebrogordenen i 1985 og har modtaget en række udenlandske ordener.

Biografi 
 1924 – født i Pandrup
 1940 – realeksamen ved Aabybro Realskole
 1942 – gift med Gunnar Otto Madsen
 1965 – mister sin mand
 1973 til 1987 – medlem af folketinget for venstre
 1981 til 1984 – medlem af folketingets præsidium
 1984 til 1988 – kirkeminister
 1985 – modtager Dannebrogsordenen

Bibliografi 
 Vers og viser, 1973
 Hen på eftermiddagen, 1973, (digte)
 Rosen i verden,1981
 Sommerens veje, 1982
 I anledning af, 1994
 Og så er der kaffe. Seksten år som folkevalgt, 1992
 Husk nu at neje, 1997, (erindringer)
 Ismanden kommer, 2003, (særtryk af egnssamlingen i Pandrup Kommune)
 Faster Marens Blomster, 2005, (særtryk af egnssamlingen i Pandrup Kommune)
Bidrag til:
 Tiden, der fulgte. 22 danske topchefers farvel til magten, 1998

Eksterne henvisninger 
 
 Dansk Kvindebiografisk Leksikon

Kirkeministre fra Danmark
Danske ministre fra Venstre
Tidligere folketingsmedlemmer fra Venstre
Folketingsmedlemmer i 1970'erne
Folketingsmedlemmer i 1980'erne
Personer i Kraks Blå Bog (afdøde)
Kommandører af Dannebrog
Selvbiografer fra Danmark
Personer i Dansk Kvindebiografisk Leksikon
Dansksprogede forfattere fra Danmark
Subjekt (filosofi)

Et subjekt er en bevidsthed som retter sig mod noget andet (nemlig objektet). Subjektet observerer, iagttager, begærer, former, handler, etc. og er altså præget af intentionalitet.

Det subjektive er det, som angår subjektet og dets intentionalitet eller dets bevidsthed. En oplevelse er noget subjektivt, men det som subjektet oplever er et objekt. For eksempel er en fodboldkamp et objektivt fænomen, men den enkelte tilskuers tanker og reaktioner på fodboldkampen er subjektive.

Navnet subjektivitet (snarere end for eksempel bevidsthed) har en lang og kompleks historie i vestlig tænkning. Siden Descartes, og særligt siden Kant, har subjektivitet været et vedvarende emne for mange filosoffer i den tyske og franske tradition (kontinental filosofi). I perioden fra Kant til Hegel, i nogle tilfælde omtalt som ”subjektivitetsfilosofiens herredømme” ("the reign of the philosophy of subjectivity"), blev subjektivitet set som hvis ikke dét konstituerende tema eller princip, så hvert fald ét af de konstituerende temaer for og principper i filosofi. I det 20.århundredes filosofi fortsatte denne teoretiske tradition formentligt stærkest i fænomenologien.

En person betegnes som subjektiv, når vedkommende giver udtryk for egne meninger og holdninger.

Noter

Filosofi
Filosofiske grundbegreber
Juleflue

Juleflue kaldes en flue, der pludselig findes flyvende omkring i stuerne om vinteren ved juletid. Det siges at man ikke må slå en juleflue ihjel, da det vil bringe ulykke.

Overtro
Fluer
Spådom
Major League Baseball

Major League Baseball (MLB) er det bedste og mest prestigefyldte niveau inden for baseball. Det er fællesbetegnelsen for de to professionelle amerikanske (og til dels canadiske) ligaer American League og National League.

Major League Baseball ledes af en kommissær, og organisationen står for alt lige fra ansættelse af dommere til marketing. Desuden kan kommissæren pålægge klubberne eller spillerne bøder og andre straffe.

Der foregår ingen op- eller nedrykning fra MLB, og ligaernes struktur ligger således fast. Imidlertid kan ligaerne udvides med nye hold, hvilket dog kun sker med årtiers mellemrum. Ligeledes kan et hold bede om at blive fjernet fra MLB, hvis der opstår finansielle problemer eller lignende. Dette er dog også en møjsommelig proces. Endvidere er det hændt, at et hold er blevet flyttet fra en division til en anden – eller sågar fra en liga til en anden.

Struktur 
Major League Baseball består af to ligaer: American League (15 hold) og National League (15 hold). Hver af disse ligaer er opdelt i tre divisioner: West, Central og East (alt efter holdenes geografiske placering).

Baseballsæsonen er arrangeret således, at et hold primært spiller mod andre hold fra sin egen liga. Imidlertid blev der i 1997 indført det såkaldte interleague play, hvilket går ud på, at alle hold spiller nogle få kampe på tværs af ligaerne.

Forskellen på de to ligaer er at i National League har pitcheren også at-bats. I American League har holdene en ekstra batter kaldet "Designated Hitter" forkortet til DH.

Herunder følger den nuværende divisionsopdeling.

Slutspil 
Som i de andre amerikanske ligaer (NFL, NHL, NBA m.fl.) har Major League Baseball også et slutspil. Hver liga sender 5 hold til slutspillet hvoraf de tre divisions vindere er sikret en plads. Efter de tre divisions vindere sender de to ligaer hver for sig yderligere to hold til slutspillet, som er de to bedste ikke-vindene divisions hold med. Disse 4 hold skal ud i en wild-card kamp, de to National League hold mod hinanden, og de to American League hold mod hinanden. Dette er wild-card runden. De to vindende hold går videre til næste runde i slutspillet og spiller mod den divisionvinder med flest sejre, i en serie hvor der spilles best af fem kampe. Denne runde kaldes divisionrunden eller "division series". De to vindende hold fra hver liga mødes i hvad der bliver kaldt "American League Championship Series (ALCS)" og "Natioanal League Championship Series (NLCS)". I denne runde bliver der dog spillet bedst af syv kampe, i modsætning til wild-card runden og divisions runden, hvor der bliver spillet bedst af henholdsvis en og fem kampe. De to ligamestre (vindende hold i ALCS og NLCS) mødes i "World Series", hvor verdensmesteren skal kåres. Da det er et NL-hold og et AL-hold der spiller, bliver der skiftet imellem om der spilles med en Designated Hitter, eller om Pitcheren skal batte. Hvis kampen bliver spillet på NL-holdets hjemmebane bliver DH ikke brugt, modsat hvis kampen spilles på AL-holdets hjemmebane.

Se også 
 Minor League Baseball

Eksterne henvisninger 

 Major League Baseballs hjemmeside
 Dansk Major League Baseball Forum

 
Etableret i 1869
Samuel Christoph von Plessen

Samuel Christoph von Plessen (1640 – 24. juni 1704) var en dansk officer.

Han var søn af Henning von Plessen til Musselmow i Mecklenburg og Agnes Rachel von Asseburg. I 1680 blev han gift med Cathrine Margrethe von Dalwig (1654-1726), datter af en sachsisk gehejmeråd Caspar Friedrich von Dalwig. De fik datteren Charlotte Amalie von Plessen (1686-1740).

Han blev i 1676 ritmester ved skånske rostjeneste (dvs. tjeneste til hest), 1677 oberstløjtnant ved Hestgarden, som han 1678, efter Frederik von Arenstorffs fald, fik kommandoen over. I 1682 udnævnt til oberst, i 1689 til generalløjtnant og i 1693 til Hvid Ridder.

Da garden i 1685 blev indkvarteret på Møn, blev Plessen samme år udnævnt til at være amtmand over øen: Han fik der indtil 1691 Stege og Elmelunde Ladegårde i forpagtning.

I 1689 fik han øverste kommando over de 10 nationale rytterregimenter i Danmark.

Allerede i Den Skånske Krig var han mistænkt for at deltage i plyndringer, men det er navnlig for sin adfærd på Møn, at han er berygtet. De mishandlinger og uretfærdigheder, han her var skyld i, gik ud over både bønder, gardere og officerer, og da dette havde varet i 12 år, var skandalen så åbenbar, at garden blev flyttet fra Møn, og hans amtmandskab blev ophævet i 1697.

Først efter Christian V's død i 1699 blev Plessen afsat fra kommandoen over Garden. Der blev nedsat en kommission til at undersøge hans forhold, og i samme år blev han sat i husarrest, og han fik frataget sin ridderorden. Sagen trak længe ud, og Plessen døde som arrestant i 1704, inden der var faldet dom i sagen.

Hans bo blev imidlertid dømt til at betale omkring 40.000 rigsdaler i erstatning til både staten og private. Alligevel efterlod han sig en betydelig formue. Hans godser i Mecklenburg blev vurderet til over 80.000 rigsdaler, mens værdien af hans gård i København (på hjørnet af Bredgade og Dronningens Tværgade) var 16.000 rigsdaler.

Danskere i 1600-tallet
Amtmænd fra Danmark
Samuel Christoph von
Personer i Dansk Biografisk Leksikon
Generalløjtnanter fra Danmark
Kavaleriofficerer fra Danmark
Personer i Den Skånske Krig fra Danmark-Norge
Godsejere fra Tyskland
Brisure

En brisure er i heraldikken en forandring (formindskelse) af et våbenmærke, således at der opstår et nyt, afledt våben. Det nye våben kan også siges at være en brisure af det gamle. Mest kendt i Danmark er Slesvigs våben (guld, to blå løver), men de andre fyrstelen følger oftest også mønstret. Heriblandt grevskabet (muligvis også hertugdømmet) Halland samt i det mindste for en tid Lolland, der vist nok startede som en leopard, men på et tidspunkt blev skiftet ud med en lindorm, som den ses på Hertug Kristoffers (d. 1363) sarkofag i Roskilde domkirke. Alle tre våben afledt af Danmarks våben (guld, tre blå løver ...)

Hertug Knud Valdemarsen (først af Estland, så Blekinge, så Lolland og sidst Blekinge igen) ses også brugende én løve, denne er dog oprejst og virker ikke nært beslægtet med de andre.

  

Sønderjyllands våben - Grevskabet Hallands våben - Hertugdømmet Lollands våben (i 1245)

Brisure forekommer også ofte blandt danske herremænds våben, oftest (altid?) når det drejer sig om loyale tjenere og/eller fogeder af adelsmænd, der ved deres herres hjælp bliver adlet af kongen. For at understrege hvem den nyklækkede adelsmand tjener og hvem han har at takke for den nye stand, har våbenet ofte fælles træk med deres herres våben. Der findes en del eksempler herpå, blandt andet minder Niels Nielsens (Harbo) våben fra hans adelsbrev i 1433, påfaldende meget om hans herre Erik Nielsens (Gyldenstjerne) våben.

I britisk og fransk heraldik har brisering været almindeligt brugt til at skelne mellem enkelte familiemedlemmers våbner, mens man i Tyskland og Norden i højere grad har betragtet våbnet som slægtens.

Referencer 

Heraldik
Niels Jørgen Hansen

Niels Jørgen Hansen (født 30. januar 1955 i Randers) er administrerende direktør for Tekniq Arbejdsgiverne.

Han er uddannet cand.oecon. fra Aarhus Universitet. Han var landsformand for Venstres Ungdom 1976-1978.

Efter studietiden arbejdede han først i Dansk Arbejdsgiverforening. I 1989 blev han direktør for el-installatørernes forening (ELFO). Ved denne forenings fusion i 2001 med VVS-installatørernes tilsvarende organisation, hvorved organisationen Tekniq dannedes, blev han dennes første administrerende direktør.

Erhvervsfolk fra Danmark
Personer fra Randers
Formænd for Venstres Ungdom
Personer i Kraks Blå Bog
Erik Fabrin

Erik Fabrin (født 12. maj 1941) er en dansk kommunalpolitiker, som først var borgmester i Søllerød Kommune fra 1986-2006 og i Rudersdal Kommune fra 2007-2012. Fabrin var desuden formand for Kommunernes Landsforening (KL) fra 2006-2010, og landsformand for Venstres Ungdom i 1968-1970.

Biografi 
Fabrin er født på Fyn, og har en handelseksamen fra Niels Brock i København. I 1964 blev Fabrin udnævnt til landssektretær i Venstre Ungdom, og senere valgt som landsformand i 1968. I 1974 blev han valgt ind i kommunalbestyrelsen i Søllerød Kommune, og blev fra 1986 borgmester her. Fabrin sad på posten i 20 år, og fik tæt ved 5.100 personlige stemmer i 2001.

Søllerød Kommune blev slået sammen med Birkerød Kommune i 2007, og Fabrin fortsatte herefter som borgmester i den nye Rudersdal Kommune. Han trak sig tilbage i oktober 2010. Han blev afløst af Jens Ive, ligeledes Venstre.

Sideløbende med de politiske aktiviteter ejede og drev han ingeniør- og handelsvirksomheden Hjelm Bang A/S i Rødovre. Denne virksomhed afhændede han i 2003. Han har været formand for Kommunernes Pensionsforsikring.

Fabrin har været formand for Gl. Holtegaard-Breda Fonden der ejer Gammel Holtegaard, 
samt bestyrelsesformand på Nærum Gymnasium.

Henvisning 

Formænd for Kommunernes Landsforening
Formænd for Venstres Ungdom
Personer fra Fyn
Borgmestre fra Venstre
Tidligere borgmestre fra Danmark
Sneflokke kommer vrimlende

"Sneflokke kommer vrimlende" er en dansk sang skrevet af Jeppe Aakjær.

Skrevet 10. marts 1916. Nordovst af De fire Vinde i digtsamlingen Vejr og Vind og Folkesind samme år.

Se også 
Sneflok

Eksterne kilder/henvisninger 
Kalliope

Folkehøjskolens Sangbog

Sange fra 1916
Højskolesangbogen
Blasonering

Blasonering er en fuldstændig beskrivelse af et våben efter heraldikkens regler. Det er blasoneringen, der er våbenet, mens våbentegningen blot er én realisering af våbenet.

Eksempel 

Norges rigsvåben blasoneres (på nynorsk): "Ei upprett gull-løve på raud grunn med gullkrone på hovudet og gullskjeft sylvøks i framlabbane", og derfor vil enhver heraldisk tegning, der viser en oprejst guldløve med guldkrone på hovedet og med en sølv-økse med guld-skaft i forpoterne, i rødt felt, være Norges rigsvåben. Dette er naturligvis ikke til hinder for, at ejerne af våbenet, den norske konge og stat, kan vælge at benytte nærmere specificerede udgaver af våbenet, hvad de da også gør.

Referencer 

Heraldik
Parringsvalg

Parringsvalget er valget af hvilken modsat kønnet individ, et individ vælger at parre sig med. Parringsvalget har betydning for arternes udvikling, da det kun er de dyr (og mennesker) som parrer sig, der får afkom og fører deres gener videre.

Familie
Kærlighedsforhold
Giuseppe Tomasi di Lampedusa

Giuseppe Tomasi di Lampedusa (født 23. december 1896 i Palermo, død 23. juli 1957 i Rom), hertug af Palma di Montechiaro og fyrste af Lampedusa var en italiensk forfatter.

Han eneste roman, Leoparden, blev udgivet i 1958 – efter hans død (på dansk i 1959) og gjorde ham berømt.

Bogen omhandler en siciliansk adelsslægt på Garibaldis tid og skildrer dekadencen, intrigerne, korruptionen og de voldsomme sociale kontraster, der prægede adelsfamiliens tilværelse.

Luchino Visconti instruerede en filmatisering af Leoparden, der havde premiere i 1963.

Lampedusa var selv adelig og var officer under det fascistiske styre.

Eksterne henvisninger 
 

Romanforfattere fra Italien
John Singer Sargent

John Singer Sargent (født 12. januar 1856 i Firenze, død 14. april 1925 i London) var en amerikansk-engelsk kunstmaler.

Han studerede i Italien, Tyskland og senere i Paris under Emile Auguste Carolus-Duran.
Han betragtes som en amerikansk kunstner, men levede hovedparten af sit liv i Europa.

Han er en af verdens mest beundrede portrætmalere og udførte en lang række portrætter af den amerikanske og europæiske overklasse. Han skiftede stil omkring 1910 og helligede sig landskabs- og akvarelmaleriet.

Han har malet de amerikanske præsidenter Theodore Roosevelt og Woodrow Wilson.

I 2004 blev hans portræt Robert Louis Stevenson and his Wife solgt for 8,8 millioner dollars til en amerikansk kasinoejer.

Galleri

Eksterne henvisninger 

Malere fra USA
Malere fra England
Michael Madsen (skuespiller)

Michael Soren Madsen (født 25. september 1958 i Chicago, Illinois) er en amerikansk skuespiller, formentligt bedst kendt for at spille "Budd" i Kill Bill 1 + 2 og "Mr. Blonde" i Reservoir Dogs.

Biografi

Tidlige liv 
Madsen er søn af Cal Madsen (en brandmand af dansk afstamning) og Elaine (en prisvindende producent og forfatter af irsk og indiansk afstamning); Madsens forældre blev skilt i 1968. Michael er bror til skuespillerinden Virginia Madsen.

Madsens skuespillerkarriere startede på Steppenwolf Theatre Company i Chicago, hvor han var lærling med John Malkovich som læremester.

Eksterne henvisninger 
 

Skuespillere fra USA
Dansk-amerikanere
Personer fra Chicago
Badebukser

Badebukser er den mest almindelige beklædning for herrer til vands. Badebukser er en enkel beklædningsgenstand, som minder om et par almindelige underbukser.

De er som oftest fremstillet i specielt materiale, som suger så lidt vand som muligt og hurtigt tørrer, når badebukserne har været våde.

Badetøj

ja:水着#運動用
Badedragt

Badedragten er et påklædningsstykke beregnet til ophold i vand. Badedragten er som oftest fremstillet i et materiale, som tørrer hurtigt, såsom  lycra.

Badedragten kan spores tilbage til 1800-tallet, hvor både mænd og kvinder bar en sådan, når de badede udendørs. De første badedragter var heldækkende og havde både ærmer og ben. I starten af 1900-tallet ses de første badedragter uden ærmer, hvilket påkalder sig en del forargelse.

Men snart bliver badedragten genstand for modedesigneres interesse, hvilket også markerer tidspunktet, hvor mænds og kvinders badedragter holder op med at ligne hinanden, og snart begynder mænd at kunne gå med badebukser.

Efter 2. verdenskrig opfandt den franske designer Louis Reard bikinien. Den ansås først som yderst vovet, men slog efterhånden an og fortrængte badedragten, ikke mindst hos yngre kvinder. I sportssammenhæng svømmer kvinder stadig i badedragt.

Noter

Eksterne henvisninger 

Badetøj
Kailua-Kona (Hawaii)

Kailua-Kona er en mindre by beliggende på vestsiden af den amerikanske ø Hawaii, i den nordlige del af Kona-distriktet. 
Byen er centrum for handel og turisme på den vestlige del af øen samt midtpunkt for flere større sportsbegivenheder, blandt andet den årligt tilbagevendende Hawaii Ironman.

Byens navn er i daglig tale Kona meden den officielt hedder Kailua-Kona dette for at skille den fra den større by Kailua beliggende på øen Oahu.

Indbyggertallet er på .

Byer i Hawaii
Sammenlægningsudvalg

Et sammenlægningsudvalg bestod af den kommunalbestyrelse, der blev valgt ved kommunalvalget i november 2005 i de kommuner, der blev lagt sammen i henhold til Kommunalreformen (2007). I disse kommuner blev valgperioden for de gamle kommunalbestyrelser forlænget med et år, så den gamle struktur kunne fungere mens den nye blev bygget op. Den nye kommunale inddeling trådte i kraft den 1. januar 2007, og sammenlægningsudvalgene blev dermed til egentlige kommunalbestyrelser.

Sammenlægningsudvalgene fungerede i 2006, og deres kompetence var fastsat med udgangspunkt i den kompetence, der var tillagt sammenlægningsudvalget i forbindelse med kommunesammenlægningen på Bornholm.

Derudover blev det bestemt, at de eksisterende kommunalbestyrelsers økonomiske dispositioner, især iværksættelse af større anlægsinvesteringer og tillægsbevillinger, skulle godkendes af sammenlægningsudvalgene.

Sammenlægningsudvalgene skulle i det hele taget informeres om den økonomiske udvikling, herunder likviditetsudviklingen, i sammenlægningskommunerne.

Eksterne henvisninger 
 Aftale om strukturreform  – hos Indenrigs- og Sundhedsministeriet
 Forliget om Strukturreformen pr. 3. marts 2005 

Kommunalpolitik
Kommunalvalg i Danmark
Opiumskrigene

Opiumskrigene var to krige der blev udkæmpet mellem England og Kina. I den anden af krigene kæmpede Frankrig sammen med England. 

Første opiumskrig brød ud 1839. Al modstand blev brutalt slået ned af de britiske styrker, og kineserne var i 1842 tvunget til at signere Nankingaftalen. Den tvang Kina til at betale skadeserstatninger, overlade Hongkong til England, og åbne fem havne for handel, blandt andet Kanton og Shanghai.

Anden opiumskrig brød ud 1856, efter at nogle kinesiske embedsmænd havde bordet skibet Arrow og strøget det britiske flag. Franskmændene tilsluttede sig hurtigt med motiveringen, at kineserne havde slået en fransk missionær ihjel. Kina blev tvunget til endnu en fornedrende fredsaftale, Tianjintraktaten, som førte til, at opiumsimporten blev legaliseret. Kineserne vægrede sig dog mod at underskrive aftalen, og nye stridigheder brød ud. Vestalliancen svarede med at invadere Peking, hvor det kejserlige sommerpalads afbrændtes. I 1860 måtte Kina underskrive aftalen, som nu blev udvidet og blev til Peking-traktaten.

Se også 

 Første opiumskrig
 Anden opiumskrig

Kinesiske krige
Britiske krige
Hongkong
Jesusfirben

Jesusfirben eller jesusøglen har flere betydninger eller specialiseringer:
 Jesusfirben er det almindelige tilnavn for en firbenart og en slægt af firben, som kan løbe eller akvaplane op til 10-20 meter henover vandet:
 Hydrosaurus amboinensis (East Indian water lizard).
 Basiliscus (slægt) Basilisker.
 The Jesus Lizard – et band dannet 1987 og opløst i 1999.

Eksterne henvisninger 
 Youtube: Video af Basiliscus basiliscus mens den spæner henover vandet., Google video
Samsø Herred

Samsø Herred var et herred i Holbæk Amt. Herredet hørte i middelalderen under Åbosyssel, og var da delt i et Nørre- og et Sønder Herred. Det kom senere under Kalundborg Len. Det blev i 1662 ændret til Kalundborg Amt, der efter forskellige konstellationer af fællesstyre, ved reformen i 1793 blev lagt sammen med de øvrige herreder i Holbæk Amt.

Ved Kommunalreformen (1970) kom Samsø igen under jysk styre i Århus Amt.

I herredet ligger følgende sogne:
 Besser Sogn
 Kolby Sogn
 Nordby Sogn
 Onsbjerg Sogn
 Tranebjerg Sogn

Kilder 
 
 
 Trap Danmark 4. udgave 1921
 DIS-Danmark Amt-Herred-Sogn 

Herreder i Holbæk Amt
Ars Herred

Ars Herred var et herred i Holbæk Amt. Herredet hørte i middelalderen under Sjællands Vestersyssel. Det kom senere under Kalundborg Len. Det blev i 1660 ændret til Kalundborg Amt, der efter forskellige konstellationer af fællesstyre, ved reformen i 1793 blev lagt sammen med de øvrige herreder i Holbæk Amt.

I herredet ligger købstaden Kalundborg og følgende sogne:
 Lille Fuglede Sogn
 Nyvangs Sogn (Ej vist på kort)
 Raklev Sogn
 Rørby Sogn
 Røsnæs Sogn
 Store Fuglede Sogn
 Svallerup Sogn
 Tømmerup Sogn
 Ubby Sogn
 Vor Frue Sogn, Kalundborg
 Årby Sogn

Kilder 
 
 
 Trap Danmark 4. udgave 1921
 DIS-Danmark Amt-Herred-Sogn 

Herreder i Holbæk Amt